Държавен вестник, бр. 35, 2026 г., стр. 35

БРОЙ  35	
Д Ъ Р Ж А В Е Н  В Е С Т Н И К 	
СТР.  35   
1.3. Биологични индикатори: биологичните 
индикатори се опаковат отделно и се поставят 
в стерилизатора в най-трудно достъпните за 
стерилизиращия агент точки, като например 
ъгли на стерилизационната камера. Биологич­
ният индикатор, поставен в стерилизационната 
апаратура, се обработва заедно с товара и 
след стерилизационния цикъл се инкубира 
при подходяща температура. Биологичните 
индикатори се използват по време на първи 
цикъл при монтаж на стерилизатора, след 
всяка неизправност, изискваща ремонт, и 
рутинно най-малко веднъж седмично.
1.4. Визуален контрол на партидите: из­
вършва се след всеки стерилизационен цикъл, 
като се проверява дали опаковките са сухи и 
интактни (с ненарушена цялост). 
2. При микробиологичен контрол на стери­
лизирани обекти, независимо от използвания 
метод на стерилизация, от тях не трябва да 
се изолират жизнеспособни микроорганизми.
3. Стерилизационната камера подлежи на 
почистване всяка седмица чрез методи и сред­
ства съгласно препоръките на производителя.
VI. Методи на стерилизация и контрол.
1. Стерилизация с влажна топлина (пара 
под налягане/автоклавиране).
1.1. Процесът на автоклавиране се контро­
лира ежедневно, преди първото зареждане на 
автоклавите чрез:
1.1.1. вакуум тест;
1.1.2. Bowie-Dick тест – тест за проникване 
на парата в порести материали;
1.1.3. Helix test – тест за проникване на 
парата в обекти с лумени (прилага се задъл­
жително при партиди, съдържащи основно 
изделия с лумени).
2. Стерилизация със сух горещ въздух.
2.1. Материалите в сухите стерилизатори 
трябва да бъдат опаковани в хартия за сте­
рилизация.
2.2. Всеки стерилизационен цикъл се кон­
тролира чрез:
2.2.1. проследяване на физични параметри;
2.2.2. химични индикатори;
2.2.3. биологични индикатори; индикато­
рите за стерилизация със сух горещ въздух 
съдържат спори на Bacillus atrophaeus, които 
след стерилизация се инкубират на 35 – 37 °C; 
2.2.4. визуален контрол на партидите.
3. Нискотемпературна стерилизация с пари 
на водороден пероксид със или без плазмена 
фаза.
3.1. Нискотемпературна стерилизация с 
етиленоксид (ЕО). 
3.1.1. Всеки стерилизационен цикъл се 
контролира чрез:
3.1.1.1. проследяване на физични параметри; 
3.1.1.2. химични индикатори;
3.1.1.3. биологични индикатори; индикато­
рите за стерилизация с ЕО съдържат спори 
на Bacillus atrophaeus, които след стерилиза­
ция се инкубират на 35 – 37 °C; когато се 
използва стерилизатор с ЕО, при който па­
раметрите на стерилизация не се индикират 
и не се контролират от самия апарат, тогава 
биологични индикатори се залагат за всеки 
стерилизационен цикъл;
3.1.1.4. визуален контрол на партидите.
3.2. Нискотемпературна стерилизация с 
водна пара и формалдехид. 
3.2.1. Всеки стерилизационен цикъл се 
контролира чрез:
3.2.1.1. проследяване на физични параметри;
3.2.1.2. химични индикатори;
3.2.1.3. биологични индикатори; инди­
каторите за стерилизация с водна пара и 
формалдехид съдържат спори на Geobacillus 
stearothermophilus, които се инкубират след 
стерилизация на 55 – 60 °C;
3.2.1.4. визуален контрол на партидите.
3.3. Нискотемпературна стерилизация с 
плазма на водороден пероксид.
3.3.1. Всеки стерилизационен цикъл се 
контролира чрез:
3.3.1.1. проследяване на физични параме­
три;
3.3.1.2. химични индикатори;
3.3.1.3. биологични индикатори; индика­
торите за стерилизация с плазма на водоро­
ден пероксид съдържат спори на Geobacillus 
stearothermophilus, които след стерилизация се 
инкубират на 55 – 60 °C; 
3.3.1.4. визуален контрол на партидите.
Приложение № 3
към чл. 8, ал. 1, т. 6, буква „д“
Превенция на нараняванията с остри и 
режещи предмети, включително убождания 
с игли
1. Лечебните заведения осигуряват и използ­
ват еднократни стерилни игли и спринцовки 
за всеки пациент, за всяка манипулация и за 
всеки лекарствен продукт. При възможност 
използваните медицински изделия следва да 
са с интегриран обезопасителен механизъм 
със следните характеристики: 
1.1. да се активира с една ръка; 
1.2. да не променя техниката на съответ­
ната манипулация; 
1.3. да е съвместим с използваните меди­
цински изделия.
2. Не се допуска поставяне на капачка върху 
използвана игла, както и ръчно отделяне на 
иглата от спринцовката.